1. jaanuar

1. jaanuar on Gregoriuse kalendri esimene päev. Aasta lõpuni on jäänud 364 päeva, liigaastal 365 päeva. Juliuse kalendris 19. detsember (1901–2099). Rooma kalendris jaanuari kalendid.

Sündmused

Eestis
 1573 – Paide piiramise käigus langes Ivan Julma lähim nõuandja, opritšnina rajaja Maljuta Skuratov
 1871 – Tallinna Kaarli kirik õnnistati sisse.
 1897 – Saadjärve juures asutati esimene maaspordiselts.
 1906 – selle päeva hommikul toimus Läänemaal Velisel karistussalga ja talupoegade vahel kokkupõrge, milles hukkus 5 ja raskesti sai haavata 10 talupoega. Sellest päevast algas Eestis karistussalkade tegevus.
 1919 – Vabadussõda. Punaarmee pealetung Viru rindel, anastati Aegviidu.
 1919 – Vabadussõda. Punaarmee pealetung Lõunarindel, vallutati Tõrva.
 1924 – Rakvere mõis ja Rakvere Vallimägi ühendati Rakverega.
 1927 – Eesti poksija Ervin Klausner kaotas Brasiilias oma esimese matši, kui Portugalist pärit Jose Santa lõi ta teises raundis nokauti.
 1928 – rahareformiga tuli kasutusele Eesti kroon.
 1929 – hakkas kehtima vanade mõõtühikute asemel meetermõõdustik.
 1933 – majanduskriis on haripunkti jõudmas: registreeritud töötuid on 26 000. Töötute abistamiseks hakati kõikidelt tööstus- ja kaubandusettevõtetelt nõudma nn kriisimaksu.
 1933 – Iisaku kogudus heideti Eesti Evangeeliumi Luteriusu Kirikust välja.
 1935 – soomlased avaldasid kõigi aegade amatöörmaadlejate maailma edetabeli, milles eestlastel oli kaks esikohta: parim kärbeskaallane Eduard Pütsep ja raskekaallane Kristjan Palusalu. Peale selle hinnati elukutselistest parimaks Georg Lurich Aleksander Abergi ees.
 1937 – jõustus "Perekonnanimede korralduse seadus".
 1938 – jõustus uus põhiseadus.
 1938 – jõustus uus ülikoolide seadus, asutati Tartu Ülikooli majandusteaduskond, Tallinna Tehnikainstituut nimetati Tallinna Tehnikaülikooliks.
 1938 – lõppes maa jagamine riigi maatagavarast Maaseaduse alusel.
 1942 – Soomest saabus Tallinna 400 eesti sõjavangi, nende hulgas Kristjan Palusalu.
 1945 – Eestis elas 854 000 elanikku, millest eestlasi 831 000 ehk 97,3%.
 1952 – tegevust alustas ENSV Riiklik Nukuteater.
 1959 – töönduskooperatsioon korraldati ümber; selle käigus läksid vastavad ettevõtted riigi kätte.
 1961 – toimus rahareform, mille käigus 1947. aasta rahatähed vahetati välja kursiga 10 : 1.
 1971 – tegevust alustas Jõu Kesknõukogu Kõrgema Spordimeisterlikkuse Kool.
 1979 – Eesti Televisioonis esilinastus telemängufilm "Siin me oleme".
 1995 – kinnitati 18. juulil 1994 sõlmitud Baltimaade ja Euroopa Liidu vaheline vabakaubandusleping.
 1998 – murdmaasuusataja Kristina Šmigun murdis Otepääl rangluu, kui ta mootorsaaniga sõites kukkus vastu puud. See murd tegi küsitavaks tema osalemise Nagano taliolümpiamängudel.
 2011 – Eestis hakkas kehtima euro.
 2014 – Elron võttis üle kõik Edelaraudtee rongiliinid Stadler FLIRT-i diiselrongidega.

Maailmas
 153 eKr – Rooma konsulid alustasid esmakordselt oma uut ametiaega 1. jaanuaril, mitte 1. märtsil nagu senini oli kombeks olnud.
 45 eKr – hakkas kehtima Juliuse kalender.
 404 – toimus viimane teadaolev gladiaatorite võitlus Roomas .
521 –  algas Justinianus I esimene konsuli ametiaeg
 532 – algas Nikaia revolutsioon Bütsantsis.
 630 – Muhamed asus oma sõjaväega teele Meka poole.
 756 – langobardid alustasid Rooma piiramist.
 990 – Juliuse kalender hakkas kehtima Kiievi-Venemaal.
 1438 – Albrecht II Habsburg sai Ungari kuningaks.
 1502 – avastati jõgi, mille äärde rajati Rio de Janeiro.
 1527 – horvaadi aadlikud valisid Ferdinand I Horvaatia kuningaks, riigi sisuline liidendamine Austriaga.
 1622 – Gregoriuse kalendris kuulutati 1. jaanuar aasta esimeseks päevaks.
 1651 – Charles II krooniti Šotimaa kuningaks.
 1700 – Venemaa võttis kasutusele Juliuse kalendri.
 1707 – João V sai Portugali kuningaks.
 1772 – Londonis tulid müügile esimesed reisitšekid.
 1788 – avaldati ajalehe The Times esimene number.
 1801 – Suurbritannia ja Iirimaa ühinesid Ühendkuningriigiks.
 1801 – Giuseppe Piazzi avastas esimese asteroidi 1 Ceres.
 1804 – lõppes Prantsusmaa ülemvõim Haitil.
 1806 – Prantsusmaal tühistati vabariiklik kalender.
 1808 – keelustati orjade sissetoomine Ameerika Ühendriikidesse.
 1860 – Pariis jagati kahekümneks piirkonnaks.
 1863 – Abraham Lincoln kuulutas välja Ameerika Riikide Konföderatsiooni orjade vabastamise (USAs vabastati orjad 1865).
 1874 – New Yorgiga liideti Bronx.
 1877 – Kuninganna Victoria kuulutati Delhis India keisrinnaks.
 1880 – alustati Panama kanali ehitamist.
 1892 – Ellise saar hakkas vastu võtma Ameerika Ühendriikidesse sisserändajaid.
 1893 – Jaapan võttis kasutusele Gregoriuse kalendri.
 1893 – New Yorgiga liideti Brooklyn.
 1899 – lõppes Hispaania ülemvõim Kuubal.
 1899 – New Yorgiga liideti Queens ja Staten Island.
 1900 – Roomas toimus Giacomo Puccini ooperi "Tosca" esietendus.
 1901 – Nigeeria sai Suurbritannia protektoraadiks.
 1901 – rajati Austraalia Liit.
 1911 – Austraalia Põhjaterritoorium eraldati Lõuna-Austraalia osariigist.
 1912 – Mandri-Hiinas rajati Hiina Vabariik.
 1916 – sakslased loovutasid Briti sõjajõududele Kameruni.
 1919 – Edsel Ford sai Ford Motor Company juhiks.
 1919 – Alcatrazi saarel avati föderaalvangla.
 1933 – jagati Burkina Faso Prantsuse Sudaani, Elevandiluuranniku ja Nigeri vahel.
 1937 – Anastasio Somosa sai Nicaragua presidendiks.
 1939 – toimus esimene Viini uusaastakontsert.
 1942 – Teise maailmasõja liitlasvägesid nimetati esimest korda ametlikult United Nations.
 1956 – lõppes Suurbritannia ja Egiptuse protektoraat Sudaani üle.
 1959 – Kuubal kukutati Fulgencio Batista Fidel Castro poolt.
 1960 – Kamerun sai iseseisvaks.
 1960 – Samoa sai iseseisvaks.
 1964 – Rodeesia ja Njassamaa liit tühistati.
 1970 – algas Unixi ajaarvamine.
 1971 – USA-s keelati sigarettide reklaam televisioonis.
 1979 – Ameerika Ühendriigid ja Hiina sõlmisid diplomaatilised suhted.
 1981 – Belau sai omavalitsuse.
 1981 – Kreeka astus Euroopa Ühendusse.
 1983 – ARPANET võttis kasutusele Interneti protokolli, pannes alguse Internetile.
 1984 – Brunei sai täieliku iseseisvuse.
 1984 – Hispaania ja Portugal astusid Euroopa Ühendusse.
 1984 – telekommunikatsioonifirma AT&T jagati 26 osaks.
 1986 – Aruba sai iseseisvaks.
 1992 – George H. W. Bush esines esimese USA presidendina Austraalia parlamendi ees.
 1993 – Tšehhoslovakkia lagunes Slovakkiaks ja Tšehhiks.
 1994 – jõustus NAFTA leping.
 1995 – jõustus Maailma Kaubandusorganisatsiooni leping
 1995 – Austria, Soome ja Rootsi võeti Euroopa Liitu.
 1996 – Curaçao sai piiratud omavalitsuse.
 1998 – kõigis California baarides ja restoranides keelati suitsetamine.
 1999 – võeti kasutusele euro.
 2002 – hakkasid kehtima euro pangatähed ja mündid.
 2003 – Luís Inácio Lula da Silva sai Brasiilia presidendiks.

Sündinud 

 1431 – Aleksander VI, paavst
 1449 – Lorenzo de' Medici, Firenze valitseja
 1467 – Zygmunt I, Poola kuningas
 1484 – Huldrych Zwingli, Šveitsi protestantlik usujuht
 1618 – Bartolomé Esteban Murillo, hispaania maalikunstnik
 1714 – Kristijonas Donelaitis, leedu luuletaja
 1806 – Lionel Kieseritzky, baltisaksa päritolu maletaja 
 1823 – Sándor Petőfi, ungari luuletaja ja revolutsionäär
 1854 – James George Frazer, šoti antropoloog
 1863 – Pierre de Coubertin, kaasaegsete olümpiamängude algataja
 1865 – Gustav Wulff-Õis, eesti luuletaja
 1879 – Edward Morgan Forster, inglise kirjanik
 1886 – Anna Altleis, eesti näitleja
 1887 – Wilhelm Canaris, Saksamaa sõjaväelane
 1887 – Dimitri Uznadze, gruusia psühholoog ja filosoof
 1894 – Satyendranath Bose, India füüsik
 1895 – Edgar Hoover, FBI direktor
 1905 – Stanisław Mazur, Poola matemaatik
 1909 – Stepan Bandera, ukraina rahvuslane
 1912 – Aleksander Gavrilov, Eesti arst
 1912 – Boriss Gnedenko, ukraina päritolu matemaatik
 1912 – Kim Philby, spioon
 1915 – Eduard Ertis, eesti kirjandusteadlane
 1917 – Paul Kees, eesti pedagoogikateadlane
 1919 – Daniil Granin, vene kirjanik
 1919 – Jerome David Salinger, USA kirjanik
 1920 – Ilmar Mikiver, eesti ajakirjanik ja kirjanik
 1921 – Ilmar Torn, eesti graafik
 1924 – Jacques Le Goff, prantsuse ajaloolane
 1925 – Veniamin Basner, vene helilooja
 1926 – Kalju Leht, eesti kirjandusloolane ja pedagoogikateadlane
 1927 – Maurice Béjart, koreograaf
 1927 – Karl Muru, eesti kirjandusloolane
 1928 – Vello Viisimaa, eesti opereti- ja estraadinäitleja
 1929 – Ustus Agur, eesti informaatik
 1944 – Mati Unt, eesti kirjanik ja lavastaja
 1946 – David Lynch, USA filmirežissöör
 1948 – Pavel Gratšov, Nõukogude Liidu ja Venemaa sõjaväelane, Venemaa poliitik
 1949 – Sirje Helme, eesti kunstiteadlane
 1954 – Jevgeni Kogan, Eesti ja Nõukogude Liidu poliitik
 1956 – Christine Lagarde, Prantsusmaa poliitik
 1957 – Urmas Arumäe, eesti advokaat
 1959 – Kajar Pruul, eesti kirjandusloolane
 1960 – Toomas Vitsut, Eesti poliitik
 1967 – Riho-Bruno Bramanis, eesti käsipallur
 1969 – Rauno Pehka, eesti korvpallur

Surnud 

 379 – Basileios Suur, teoloog
 1515 – Louis XII, Prantsusmaa kuningas
 1748 – Johann Bernoulli, Šveitsi matemaatik
 1782 – Johann Christian Bach, saksa helilooja
 1894 – Heinrich Hertz, saksa füüsik
 1953 – Hank Williams, ameerika kantrilaulja
 1967 – Alfried Krupp von Bohlen und Halbach, saksa tööstur
 1972 – Maurice Chevalier, prantsuse näitleja ja laulja
 1995 – Eugene Paul Wigner, USA füüsik
 1997 – Ustus Agur, eesti informaatik
 2016 – Vilmos Zsigmond, Ungari päritolu USA filmioperaator

Pühad ja traditsioonid 
 Gregoriuse kalendri järgi uusaasta; kell 00.00 ilutulestik
 Viini uusaastakontsert
 Issanda ümberlõikamise püha
 Õigeusu kirikus Basileios Suure mälestuspäev
 Haiti iseseisvus- ja kangelaste päev
 Hiina Vabariigi asutamise aastapäev (Taiwan)
 Sudaani iseseisvuspäev
 Kuuba vabaduspäev (vabanemine Hispaania võimu alt 1899)
 Slovakkias vabariigi aastapäev
 Samoa iseseisvuspäev
 Kwanzaa viimane päev
 Konsulite ametiaasta algus
 Avaliku omandi päev

Ilmarekordid
 ...

Viited

Välislingid

Jaanuar 01